Rolene Strauss deel babafotoDie jongste foto wat Strauss gedeel het. “Ek het altyd gedink ek weet wat belangrik in die lewe is, totdat hy hier aangekom het. Hy herinner my dat liefde en gehaltetyd saam met geliefdes al die lewe se probleme na niks laat lyk nie,” het sy by die skattige foto geskryf. Strauss en haar man het vroeër die maand hul een jaar huweliksherdenking gevier. Strauss het einde verlede maand ook ŉ foto van die kleinman op sosiale media gedeel en gesê sy staan al haar tyd aan hom en haar studie af. “Ek raak elke dag net meer verlief op jou,” het sy geskryf. Strauss het nooit bekend gemaak presies wanneer hul bulletjie gebore is nie. Hy het wel vroeg in Januarie sy opwagting gemaak en het 4,18 kg by geboorte geweeg. Rolene is tans ŉ finalejaar mediese student aan die Universiteit van die Vrystaat nadat sy haar studie vir twee jaar moes onderbreek om op haar verantwoordelikhede as Mej. Suid-Afrika en Mej. Wêreld te fokus. Rolene en D’Niel het in Julie 2015 verloof geraak en is op 6 Februarie 2016 in die Laurent-bruilofslokaal op die Lourensford-wynlandgoed in Somerset-Wes getroud.